Babelscape/SREDFM huggingface dataset:
Πελοποννησιακό Λαογραφικό Ίδρυμα

Το Πελοποννησιακό Λαογραφικό Ίδρυμα «Βασίλειος Παπαντωνίου» (ΠΛΙ) είναι νομικό πρόσωπο ιδιωτικού δικαίου, με έδρα το Ναύπλιο. Ιδρύθηκε το 1974 από την Ιωάννα Παπαντωνίου στη μνήμη του πατέρα της Βασιλείου Παπαντωνίου και διοικείται από επταμελές Διοικητικό Συμβούλιο.

Με την οργάνωση ενός Εθνογραφικού Μουσείου και ενός Ερευνητικού Κέντρου, το ΠΛΙ έθεσε ως στόχους: (α) Τη συμβολή του στην καταγραφή και μελέτη του νεότερου ελληνικού πολιτισμού. (β) Τη δημοσίευση-προβολή των αποτελεσμάτων κάθε έρευνας με εκθέσεις, εκδόσεις και επιστημονικές ανακοινώσεις. (γ) Την οργάνωση εκπαιδευτικών προγραμμάτων και εκδηλώσεων για την εξοικείωση των παιδιών με τις ποικίλες δραστηριότητες του μουσείου, συνδυάζοντας τη μάθηση με το παιχνίδι. (δ) Την επιμόρφωση-μετεκπαίδευση ειδικών στους τομείς που ενδιαφέρουν το Ίδρυμα.
Ευρωμπάσκετ 1961

Το 12o τουρνουά του ευρωπαϊκού πρωταθλήματος καλαθοσφαίρισης ανδρών του 1961 (γνωστό και ως Ευρωμπάσκετ 1961) διοργανώθηκε από τη FIBA Europe. Συμμετείχαν δέκα εννιά εθνικές ομάδες. Το τουρνουά διοργάνωσε η Γιουγκοσλαβία και έλαβε χώρα στο Βελιγράδι, κατά το διάστημα από τις 29 Απριλίου ως τις 8 Μαΐου.

Σε αυτή τη διοργάνωση οι Γιουγκοσλάβοι εμφανίζονται για πρώτη φορά με καλή ομάδα και υπό την καθοδήγηση του Άτσα Νίκολιτς και του τεράστιου Ραντιβόι Κόρατς- που ήταν και ο πρώτος σκόρερ της διοργάνωσης με 216 πόντους (24 μ.ο.)- αλλά και με τη βοήθεια του Ίβο Ντάνεου κατακτούν το αργυρό μετάλλιο, κάνοντας μόλις δύο ήττες κι αυτές απέναντι στον ίδιο αντίπαλο, τους παραδοσιακά πανύψηλους και αχτύπητους αγωνιστικά Σοβιετικούς. Το χάλκινο πήγε στα χέρια των Βουλγάρων που νίκησαν στον μικρό τελικό την Γαλλία. Ο Βίκτορ Ζουμπκόφ γίνεται ο μοναδικός που κατακτά τον τίτλο του MVP για δεύτερη συνεχόμενη διοργάνωση. Οι Ούγγροι αρχίζουν σιγά σιγά να ρίχνουν το επίπεδο τους με πρώτο έντονο μελανό σημείο την βαριά ήττα 93-31 από τους Σοβιετικούς. 

Στο τουρνουά αυτό επέστρεψε και η Ελλάδα αλλά τερμάτισε 17η, έχοντας για πρώτους σκόρερ τους Γιώργο Αμερικάνο με 91 πόντους (15,2 μ.ο.), Χρηστέα με 74 πόντους (12,3 μ.ο.), Κώστα Μουρούζη με 49 πόντους (8,2 μ.ο.).

Στο τουρνουά αυτό επιχειρήθηκε από εταιρεία η επιβράβευση των καλυτέρων παικτών με ένα σκούτερ. Ο πρόεδρος όμως της FIBA Ουίλλιαμ Τζόουνς αρνήθηκε κάτι τέτοιο λέγοντας πως "είμαστε ερασιτέχνες"! Από αυτή την διοργάνωση και έπειτα οι αγώνες θα διεξάγονται σε κλειστά γυμναστήρια. Είναι η τελευταία φορά επίσης που συμμετέχουν εθελοντικά ομάδες, αφού υπάρχει μεγάλη συμμετοχή (ρεκόρ συμμετοχών με 19 ομάδες) με συνέπεια να δημιουργούνται οργανωτικά προβλήματα. Έτσι, από εδώ και μπρος, ξεκίνησαν τα προκριματικά του πανευρωπαϊκού πρωταθλήματος, το λεγόμενο Τσάλεντζ Ράουντ.
Κώστας Νεστορίδης

Ο Κώστας Νεστορίδης (Δράμα, 15 Μαρτίου 1930) είναι Έλληνας ποδοσφαιριστής. Υπήρξε ένας από τους μεγαλύτερους και πιο παραγωγικούς Έλληνες ποδοσφαιριστές, με σημαντική προσφορά στην ΑΕΚ και στην Εθνική Ελλάδος.
Χριστόφορος Ράγγος

Ο Χριστόφορος Ράγγος ήταν Έλληνας διεθνής ποδοσφαιριστής και μετέπειτα προπονητής, γεννημένος το 1910. Ξεκίνησε το ποδόσφαιρο το 1925 στον Ολυμπιακό. Έκανε μεγάλη καριέρα η οποία διακόπηκε το 1940 με την έναρξη του Β΄Παγκοσμίου πολέμου, κατά τη διάρκεια του οποίου τραυματίστηκε στο πόδι σε μάχη στο αλβανικό μέτωπο και αναγκαστικά σταμάτησε το ποδόσφαιρο. Αργότερα έγινε προπονητής και βρέθηκε στον πάγκο πολλών ομάδων. Πέθανε στις 8 Ιανουαρίου 1950 κατά τη διάρκεια του αγώνα Α.Ο. Ζωγράφου - Ηρακλής Αθηνών στον πάγκο της ομάδας.
Διαμαντής Διαμαντόπουλος

right|350px|thumb|Διαμαντής Διαμαντόπουλος, "Τα καρπούζια" (χωρίς χρονολογία;). Ελαιογραφία σε πεπιεσμένο ξύλο (νοβοπάν), 161 εκ. x 209 εκ. Ιδιωτική συλλογή.
Ο Διαμαντής Διαμαντόπουλος (Μαγνησία Μικράς Ασίας, Ιούνιος 1914 – Αθήνα, 6 Ιουνίου 1995) ήταν πρωτοπόρος και μοναδικός στο ύφος Έλληνας ζωγράφος της μεσοπολεμικής γενιάς.
Λεωνίδας Ανδριανόπουλος

Ο Λεωνίδας Ανδριανόπουλος ήταν Έλληνας διεθνής ποδοσφαιριστής. Γεννήθηκε στις 10 Αυγούστου ή Οκτωβρίου 1911 στον Πειραιά. Υπήρξε αδελφός των Γιάννη, Γιώργου, Ντίνου και Βασίλη της θρυλικής πεντάδας Ανδριανοπουλαίων του Ολυμπιακού και της εθνικής Ελλάδας. Είχε ακόμη δύο αδέλφια ποδοσφαιριστές, τον Αριστείδη και το Στέλιο.

Διέγραψε σημαντική σταδιοδρομία στους ερυθρόλευκους, ενώ αρχικά ασχολήθηκε με το στίβο και συγκεκριμένα το άλμα τριπλούν. Χρίστηκε 11 φορές διεθνής με την ομάδα των Ανδρών, τρεις από τις οποίες διατελώντας αρχηγός της (τρίτος αδελφός έπειτα τους Γιώργο και Βασίλη), ενώ σημείωσε 2 τέρματα. Φόρεσε τη φανέλα του Ολυμπιακού για πρώτη φορά το 1927 και τελευταία το 1935, μόλις 24 ετών. Απεβίωσε στις 25 Οκτωβρίου 2011, έχοντας υπερβεί τον έναν αιώνα ζωής.
Νταμάτ Φερίντ Πασάς

Ο Νταμάτ Φερίντ Πασάς ("Damat Ferit Paşa", 1853 - 6 Οκτωβρίου 1923) ήταν επιφανής Οθωμανός διπλωμάτης και πολιτικός. Παντρεύτηκε μια από τις κόρες του Σουλτάνου Αμπντούλ Χαμίτ Β΄. Υπήρξε μέλος του Ανωτάτου Συμβουλίου του Κράτους. Έγινε Πασάς το 1888, μέλος της Γερουσίας από το 1908, μέλος του "Κόμματος Ελευθερίας και Συνεννόησης", και διετέλεσε δυο φορές Μεγάλος Βεζίρης. Ανήκε στους υποστηρικτές της Βρετανικής πολιτικής και ήταν αντίπαλος των εθνικιστών. Λόγω της φιλοβρετανικής πολιτικής τοποθέτησής του, ήρθε σε σύγκρουση με το Κομμιτάτο των Νεοτούρκων. Με την επικράτηση των Κεμαλικών το 1922 κατηγορήθηκε για προδοσία. Το 1923 διέφυγε από την Κωνσταντινούπολη, πριν αυτή παραδοθεί στους Κεμαλικούς και κατέφυγε στη Γαλλία. Πέθανε στη Νίκαια, στις 6 Οκτωβρίου του ιδίου έτους.
Λούσι Σίλβας

Η Λούσι Σίλβας ("Lucie Silvas", 4 Σεπτεμβρίου 1977) είναι Βρετανίδα τραγουδίστρια και στιχουργός.
Γκρεγκορί Λεμαρσάλ

O Γκρεγκορί Λεμαρσάλ ("Grégory Lemarchal", 13 Μαΐου 1983 - 30 Απριλίου 2007) ήταν Γάλλος τραγουδιστής και νικητής της τέταρτης περιόδου του γαλλικού Star Academy το 2004. Πέθανε από κυστική ίνωση.
Βασίλης Ανδριανόπουλος

Ο Βασίλης Ανδριανόπουλος (Πειραιάς, 1 Ιανουαρίου 1908 – Πειραιάς, 26 Σεπτεμβρίου 1989) ήταν Έλληνας διεθνής ποδοσφαιριστής και αθλητής στίβου.

Ήταν αδελφός των Γιάννη, Γιώργου, Ντίνου και Λεωνίδα της θρυλικής πεντάδας των Ανδριανόπουλων του πειραϊκού ποδοσφαίρου, του Ολυμπιακού και εθνικής Ελλάδας. Με τον αθλητισμό ασχολήθηκαν όλα τα αγόρια της οικογένειας (ακόμη και η μοναδική αδελφή τους), όντας μεταξύ άλλων και ποδοσφαιριστές -με μικρότερη όμως επιτυχία- στον Ολυμπιακό ο μικρότερος Στέλιος και στον Πειραϊκό Σύνδεσμο ο τρίτος στη σειρά Αριστείδης (απεβίωσε νεότατος σε επιδημία τύφου το Σεπτέμβριο του 1922, συμπτωματικά μερικές ημέρες έπειτα της Μικρασιατικής καταστροφής).

Πραγματοποίησε σπουδαία καριέρα στον Ολυμπιακό, οι οπαδοί του οποίου τον αποκαλούσαν με το προσωνύμιο "Κελεμέ". Αγωνιζόταν στην αριστερή πλευρά της επίθεσης ως ακραίος ή συχνότερα μεσαίος (ντεμί) κυνηγός (αλλιώς μέσα αριστερά). Στις συνολικά 7 διεθνείς συμμετοχές του, χρίστηκε 2 φορές αρχηγός του αντιπροσωπευτικού συγκροτήματος (ο 4ος χρονικά που έλαβε τη συγκεκριμένη τιμή) και σημείωσε 2 τέρματα.

Εγκατέλειψε την ενεργό δράση το 1933 και στη συνέχεια εργάσθηκε ως προπονητής, ενώ διετέλεσε μέλος των συμβουλίων της ΕΠΟ και της ΕΠΣ Πειραιώς.

Στον στίβο αναφέρεται η συμμετοχή του στα Α΄ Αβερώφεια το 1925.
Φαχρί Κορουτούρκ

Ο Φαχρί Κορουτούρκ (Fahri Korutürk, Κωνσταντινούπολη, 13 Αυγούστου 1903 - 12 Οκτωβρίου 1987) ήταν Τούρκος στρατιωτικός, διπλωμάτης και 6ος πρόεδρος της Τουρκικής Δημοκρατίας.

Εισήλθε στη Σχολή Ναυτικών δοκίμων το 1916 και αποφοίτησε το 1923. Αργότερα εισήλθε στη Ναυτική Ακαδημία, από όπου αποφοίτησε το 1933. Εστάλη στο εξωτερικό, όπου εκπαιδεύτηκε σε νέα οπλικά συστήματα και γρήγορα εντάχθηκε στο δυναμικό του διπλωματικού σώματος. Μετείχε στις διαπραγματεύσεις για τη Συνθήκη του Μοντρέ, ως στρατιωτικός σύμβουλος της τουρκικής αντιπροσωπείας και στη συνέχεια υπηρέτησε σε διάφορες πρεσβείες ως ναυτικός σύμβουλος. Το 1950 προβιβάστηκε σε ναύαρχο. Έγινε αρχηγός του Ναυτικού το 1957 και αποστρατεύτηκε το 1960. Ακολούθως υπηρέτησε ως πρέσβης στη Μόσχα και στη Μαδρίτη. Το 1968 εξελέγη Γερουσιαστής και το 1973 Πρόεδρος της Τουρκικής Δημοκρατίας. Μετά την λήξη της θητείας του έγινε ισόβιος γερουσιαστής και αποσύρθηκε στην Κωνσταντινούπολη, όπου πέθανε.


Κατηγορία:Πρόεδροι της Τουρκικής Δημοκρατίας
Στάδιο Σαντιάγο Μπερναμπέου

Το Στάδιο Σαντιάγο Μπερναμπέου (ισπανικά: "Estadio Santiago Bernabéu") ανεγέρθηκε το 1947 από τον τότε πρόεδρο της Ρεάλ Σαντιάγο Μπερναμπέου με χωρητικότητα 75.145 θεατές. Η σημερινή χωρητικότητα του γηπέδου ανέρχεται σε 81.044 θεατές.
Τούσκουλο

To Τούσκουλο (λατ. "Tusculum") ήταν αρχαία πόλη του Λατίου της Ιταλίας. Βρισκόταν 16 χιλιόμετρα νοτιανατολικά της Ρώμης, χτισμένο στη βόρεια πλαγιά των Αλβανών Λόφων (λατ. "Colli Albani").
Godspeed You! Black Emperor

<br>
Οι Godspeed You! Black Emperor (Παλαιότερα "Godspeed You Black Emperor!") είναι ένα Καναδικό post-rock συγκρότημα από το Μόντρεαλ. Υπήρξαν ένα από τα μεγαλύτερα και γνωστότερα ονόματα της σκηνής που επηρέασαν και επηρεάζουν το είδος μέχρι και σήμερα.
Γιάννης Ανδριανόπουλος

thumb|right|300px|Με την Πειραϊκή Ένωση το 1912
Ο Γιάννης Ανδριανόπουλος (Πειραιάς, 1900 - 6 Νοεμβρίου 1952) ήταν Έλληνας ποδοσφαιριστής, αδελφός του Γιώργου, Ντίνου, Βασίλη και Λεωνίδα, της θρυλικής πεντάδας των Ανδριανοπουλέων του Ολυμπιακού και της Εθνικής Ελλάδας. Επίσης, είχε άλλα δύο αδέλφια ποδοσφαιριστές σε πιο μικρές ομάδες του Πειραιά τον Αριστείδη και τον Στέλιο.

Ξεκίνησε το ποδόσφαιρο το 1918 από την Πειραϊκή Ένωση με την οποία έγινε και διεθνής μία φορά με την εθνική Ελλάδος. Το 1924 ήταν από τους ιδρυτές και πρώτους παίκτες του Α.Π.Σ. Πειραιά και του Ολυμπιακού Πειραιώς. Σταμάτησε το ποδόσφαιρο το 1929.

Διετέλεσε πρόεδρος της ΕΠΟ και της Ε.Π.Σ. Πειραιώς. Πέθανε στις 6 Νοεμβρίου 1952. Γιος του είναι ο Ανδρέας Ανδριανόπουλος..
Νέα Γουινέα

<br>

Η Νέα Γουινέα είναι το δεύτερο μεγαλύτερο νησί του κόσμου και βρίσκεται στον Ειρηνικό Ωκεανό, βόρεια της Αυστραλίας.

Το νησί έχει έκταση 786.000 τετραγωνικά χιλιόμετρα και συνολικό πληθυσμό 11,5 εκατομμυρίων κατοίκων (εκτίμηση 2014). Ιστορικά το νησί κατοικείται κυρίως από τη φυλή των Παπούα. Σήμερα η Νέα Γουινέα είναι χωρισμένη σε δύο ίσα περίπου τμήματα: Τα δυτικό μισό ανήκει στο κράτος της Ινδονησίας και χωρίζεται στις επαρχίες Παπούα και Δυτική Παπούα, ενώ το ανατολικό μισό αποτελεί το ανεξάρτητο κράτος της Παπούας Νέας Γουινέας.

Εξαιτίας της πυκνής βλάστησης που καλύπτει το μεγαλύτερο τμήμα του νησιού, η Νέα Γουινέα αποτελεί ένα από τα σημαντικότερα οικοσυστήματα του κόσμου, με τεράστια βιοποικιλότητα. Υπολογίζεται ότι εκεί ζει το 5-10% των ειδών του πλανήτη, πάρα πολλά από τα οποία είναι ενδημικά.
Ατίθασα νιάτα

Τα Ατίθασα νιάτα ("The Young and the Restless") είναι σαπουνόπερα αμερικάνικης παραγωγής. Ξεκίνησε να προβάλλεται στις Ηνωμένες Πολιτείες στις 26 Μαρτίου 1973, φυσικά εξ αρχής έγχρωμη, και έχουν μεταδοθεί έκτοτε πάνω από 11.000 επεισόδια στο CBS. Η ηθοποιός Τζίν Κούπερ, που υποδυόταν την πλούσια Κάθριν Τσάνσελορ, έπαιζε από την αρχή της σειράς μέχρι το θάνατό της το 2013. Δημιουργοί της σειράς ήταν ο Γουίλιαμ Μπελ και η Λι Φίλιπ Μπελ.
Ντεπορτίβο Αλαβές

Η Ντεπορτίβο Αλαβές (ισπ."Deportivo Alavés") είναι ένας ποδοσφαιρικός σύλλογος που ιδρύθηκε το 1921 στην πόλη Βιτόρια της Ισπανίας. Αγωνίζεται στο Εστάδιο ντε Μεντιθορόθα χωρητικότητας 19.900 θεατών, το οποίο κατασκευάστηκε το 1924.
Μολοσσός

Ο Μολοσσός ήταν γιος του Νεοπτόλεμου και της Ανδρομάχης, καθώς και εγγονός του Αχιλλέα. Θεωρείται ο γενάρχης των Μολοσσών της Ηπείρου, από τον οποίον πήραν και το όνομα τους.

Επίσης το όνομα Μολοσσός απαντάται και ως ένα από τα επίθετα (επικλήσεις) του θεού Απόλλωνα.
Μολοσσος
Κατηγορία:Μυθικοί βασιλείς της Ηπείρου
Θεολόγος Συμεωνίδης

Ο Θεολόγος Συμεωνίδης (1910, Σμύρνη — 19 Μαΐου 1969, Αθήνα) ήταν Έλληνας διεθνής ποδοσφαιριστής και στη συνέχεια προπονητής ποδοσφαίρου.
Μίχαελ Σουμάχερ

Ο Μίχαελ Σουμάχερ ("Michael Schumacher", 3 Ιανουαρίου 1969) είναι Γερμανός, πρώην οδηγός της Φόρμουλα 1. Υπήρξε επτά φορές Παγκόσμιος πρωταθλητής ως οδηγός της Φόρμουλα 1. Το 2006 ανακοίνωσε ότι αποσύρεται από την ενεργό δράση, ωστόσο επέστρεψε το 2010 και για άλλες τρείς χρονιές (2010-2012), οπότε και τον Οκτώβριο του 2012, ανακοίνωσε για δεύτερη φορά, ότι αποσύρεται, οριστικά πλέον, από τον μηχανοκίνητο αθλητισμό, ενώ τον Δεκέμβριο του 2013 είχε έναν πολύ σοβαρό τραυματισμό, κάνοντας σκι στις Γαλλικές Άλπεις. Το 2020, με αφορμή την συμπλήρωση 70 χρόνων από τον πρώτο αγώνα της Φόρμουλα 1 (1950) και μετά από ψηφοφορία, ο Μίχαελ Σουμάχερ αναδείχθηκε ως η προσωπικότητα με την μεγαλύτερη επιρροή στο άθλημα, σε ολόκληρη την ιστορία του σπορ.
ΕΤΑ

Η ΕΤΑ (βασκικά: "Euskadi Ta Askatasuna", που σημαίνει "Βασκική γη Και Ελευθερία") ήταν βασκική αυτονομιστική οργάνωση, που έδρασε στη Ισπανία, όπου υιοθετώντας πολλές φορές βίαιες μεθόδους στην εκστρατεία που ανέλαβε για αναγνώριση βασκικού κράτους, χαρακτηρίστηκε από τις ΗΠΑ και την ΕΕ ως τρομοκρατική οργάνωση. Την άνοιξη του 2018 ανακοίνωσε την οριστική της διάλυση.
Μπατασούνα

Το Μπατασούνα (βασκικά: "Batasuna", κυριολεκτικά: "Ενότητα") ήταν αυτονομιστικό ισπανικό κόμμα των Βάσκων.

Ιδρύθηκε το 1978 και το 1979 προκηρύσσει δημοψήφισμα υπέρ της αυτονομίας των Βάσκων. Το 1978 η χώρα των Βάσκων αποκτά δικό της κοινοβούλιο και το Ερι Μπατασούνα αποκτά μεγάλη απήχηση στον Βάσκικο λαό .

Το κόμμα Ερι Μπατασούνα κατηγορείται ότι είναι η πολιτική πτέρυγα της ΕΤΑ , της αυτονομιστικής οργάνωσης που έχει προβεί σε δεκάδες επιθέσεις κατά ισπανικών στόχων τα τελευταία χρόνια. Το ίδιο το Ερι Μπατασούνα αρνείται κάθε σχέση με την ΕΤΑ.

Το Ερι Μπατασούνα έχει τεθεί πολλές φορές εκτός νόμου. Το 1996 ο Χοσέ Μαρία Αθνάρ θέτει το κόμμα εκτός νόμου ύστερα από τη δολοφονία του δικαστή Βαλιέντε και καταδικάζοντας το 1997 σε επτά χρόνια φυλάκισης τα 20 πολιτικά στελέχη της ηγεσίας του κόμματος που είχαν συλληφθεί.

Το 1999, στις εκλογές, στη Χώρα των Βάσκων και τη Ναβάρα είχε κερδίσει 62 δημαρχίες εκλέγοντας συνολικά 890 δημοτικούς συμβούλους.

Τον Αύγουστο του 2002 ο δικαστής Μπαλτάσαρ Γκαρθόν επιβάλλει τρίχρονη αναστολή λειτουργίας στο Ερι Μπατασούνα, κατηγορώντας το κόμμα για συνεργασία με την ΕΤΑ και για 836 δολοφονίες που έκανε η ΕΤΑ από το 1968. Σε ειδική συνεδρίασή του το Ισπανικό κοινοβούλιο ζητά να τεθεί το Μπατασούνα εκτός νόμου. Τον Μάρτιο του 2003. Το Ανώτατο Δικαστήριο της Ισπανίας επικυρώνει την απόφαση που καθιστά το Μπατασούνα παράνομο.

Ο σημερινός ηγέτης του κόμματος Αρνάλντο Οτέγι έχει δικαστεί και αθωωθεί πολλές από τα Ισπανικά δικαστήρια για δηλώσεις του με την κατηγορία της εξύμνησης της τρομοκρατίας. Τελευταία φορά ήταν το 2007 όπου αθωώθηκε αλλά το κόμμα τέθηκε εκ νέου εκτός νόμου.

Η έδρα του κόμματος είναι στην πόλη Παμπλόνα στην Χώρα των Βάσκων.
Ράινερ Μαρία Ρίλκε

Ο Ράινερ Μαρία Ρίλκε ("Rainer Maria Rilke", 4 Δεκεμβρίου 1875 - 29 Δεκεμβρίου 1926) ήταν λυρικός ποιητής και πεζογράφος του 20ού αιώνα. Οι εικόνες του εστιάζονται στη δυσκολία της κοινωνίας σε μια εποχή δυσπιστίας, μοναξιάς, και βαθιάς ανησυχίας - θέματα που τον τοποθετούν ως ποιητή μεταξύ της παραδοσιακής και νεότερης ποίησης. 
Τα γνωστότερα έργα του είναι "Το βιβλίο των Ωρών", τα "Σονέτα στον Ορφέα" και οι "Ελεγείες του Ντουίνο". Έγραψε επίσης περισσότερα από 400 ποιήματα στα γαλλικά, που τα αφιέρωσε στην πατρίδα επιλογής του, το καντόνι Βαλέ (Valais) στην Ελβετία.
Άγγελος Βασιλειάδης

Ο Άγγελος Βασιλειάδης (8 Αυγούστου 1924 - Μάρτιος 1999) ήταν Έλληνας ποδοσφαιριστής.

Γεννήθηκε το 1924 στη Θεσσαλονίκη. Έκανε μεγάλη καριέρα με τις ομάδες του Άρη και του Ολυμπιακού. Έπαιξε πέντε φορές με την Εθνική Ελλάδας και σημείωσε και δύο γκολ. Απεβίωσε το 1999 σε ηλικία 75 ετών.
Γιάννης Χέλμης

Ο Γιάννης Χέλμης (1912 - 30 Δεκεμβρίου 1980) ήταν Έλληνας διεθνής ποδοσφαιριστής και μετέπειτα προπονητής, ο οποίος αγωνιζόταν ως μέσος. Γεννήθηκε το 1912 και ήταν αδελφός του Βαγγέλη Χέλμη.
Νίκος Αγγελάκης

Ο Νίκος Αγγελάκης (1906 - 29 Οκτωβρίου 1986) ήταν Έλληνας διεθνής ποδοσφαιριστής. Αγωνίστηκε σε όλη του την καριέρα στον Άρη.
Ταυροκαθάψια

[[Ταυροκαθάψια (τοιχογραφία)]], Παλάτι της Κνωσού, Κρήτη
Φιγούρα που εκτελεί ταυροκαθάψια, Παλάτι της [[Κνωσός|Κνωσού]], Κρήτη
Τα ταυροκαθάψια ήταν άθλημα της μινωικής εποχής, στο οποίο ο αθλητής εκτελούσε άλματα πάνω από έναν ταύρο. Έχουν βρεθεί αρκετές παραστάσεις και στην Κρήτη (τοιχογραφίες, αγαλματίδια, σφραγίδες) αλλά και σε άλλα μέρη της Ελλάδας (Πύλος, Τίρυνθα) και στη Μικρά Ασία (Σμύρνη). Αν και τα παιχνίδια με ταύρους είναι γνωστά και από άλλους προϊστορικούς πολιτισμούς της Αιγύπτου και της Ανατολής, στη μινωική Κρήτη έφτασαν σε πολύ υψηλό επίπεδο δεξιοτεχνίας.

Ως βάση για την εξέλιξη των ταυροκαθαψίων θεωρείται το κυβίστημα, που αποτελεί μία μορφή ακροβασίας και κατάγεται από την Αίγυπτο. Οι κυβιστήρες ήταν νέοι που εκτελούσαν με εξαιρετική ευλυγισία θεαματικά γυμνάσματα, ενίοτε και ανάμεσα σε ξίφη.

Η γιορτή ήταν αφιερωμένη στον θεό Ποσειδώνα. Το άθλημα, αντίθετα με την ταυρομαχία, δεν απαιτούσε το φόνο των ταύρων. Ο σκοπός του ήταν να αναδείξει την τόλμη και την ευλυγισία των αθλητών. Τέσσερις άνδρες και γυναίκες κρατούσαν ξύλινα ρόπαλα και τριγυρίζοντας τον ταύρο, ένας από αυτούς προσπαθούσε να ανέβει στη ράχη του ζώου και κρατώντας τα κέρατα του εκτελούσε διάφορες ακροβατικές ασκήσεις.
Infinity

H Infinity είναι αμερικάνικη εταιρεία κατασκευής ηχείων. Ιδρύθηκε το 1968 από τους Arnie Nudell (1937-2017), John Ulrick (1939-2015) και Cary Christie (οι δύο πρώτοι ήταν αεροναυπηγοί της Litton). Έχει παράγει πολλές σειρές ηχείων για το σπίτι και το αυτοκίνητο, γνωστές για διάφορες για την εποχή τους καινοτομίες, όπως τα μεγάφωνα με μαγνήτες νεοδυμίου, τους κώνους πολυπροπυλενίου, μονάδες επίπεδων μεγαφώνων ribbon (quasi-ribbon), όπως π.χ. EMIT (Electromagnetic Induction Tweeter), EMIM (Electromagnetic Induction Midrange), L-EMIM midbass, EMIT-R (radial tweeter), SEMIT (Super EMIT), κτλ. 

Από τα πρώτα high-end ηχεία της Infinity to 1968, ήταν το "Servo-static" (εφάρμοζε σερβοέλεγχο της κίνησης του woofer για μεγαλύτερη ακρίβεια αναπαραγωγής) και το "Quantum".

Το ογκώδες Infinity-IRS (Infinity Reference System) απετέλεσε το πρώτο σύστημα ultra high-end στη δεκαετία του 1980, με κόστος $65.000. Περιελάμβανε 76 EMIT tweeters, 36 EMIM μονάδες midrange και 12 woofer 12" πολυπροπυλαινίου, σε 4 κατακόρυφες στήλες. Η παραγωγή της σειράς διεκόπη με την πώληση της Infinity στη Harman Kardon. Τότε, ο Arnie Nudel ίδρυσε την Genesis Technologies, μία άλλη εταιρεία κατασκευής ηχείων high-end στην οποία συνεχίστηκε η παράδοση της Infinity. To σύστημα 1.2, η ναυαρχίδα της Genesis με κόστος $235,000, ουσιαστικά απετέλεσε βελτιωμένη εκδοχή του συστήματος IRS της Infinity.

Σήμερα, η Infinity αποτελεί τμήμα της Harman International Industries group.
Δημήτριος Σούτσος

Ο Δημήτριος Σούτσος (24 Οκτωβρίου 1845 - 18 Σεπτεμβρίου 1904) ήταν δήμαρχος των Αθηναίων.
Μαρίνος Σιζόπουλος

Ο Μαρίνος Σιζόπουλος είναι Ελληνοκύπριος πολιτικός. Είναι πρόεδρος του Κινήματος Σοσιαλδημοκρατών-ΕΔΕΚ από τον Μάρτιο του 2015. Από το 2016 είναι βουλευτής στην Εκλογική Περιφέρεια Λεμεσού εκλεγμένος με το Κίνημα Σοσιαλδημοκρατών-Ε.Δ.Ε.Κ..
Αλέξανδρος Ν. Σούτσος

Ο Αλέξανδρος Ν. Σούτσος (1758 - 18 Ιανουαρίου 1821) ήταν δραγουμάνος του στόλου , μέγας διερμηνέας της Υψηλής Πύλης και ηγεμόνας της Βλαχίας το 1802, και την περίοδο 1818-1821, καθώς και ηγεμόνας της Μολδαβίας το 1801-1802.
Θωμάς Μαύρος

Ο Θωμάς Μαύρος (Καλλιθέα Αττικής, 31 Μαΐου 1954) είναι Έλληνας πρώην διεθνής ποδοσφαιριστής. Θεωρείται ως ένας από τους καλύτερους του αθλήματος και από τους ικανότερους σκόρερ που ανέδειξε η Ελλάδα.
Οδοντιατρική Σχολή

Η Οδοντιατρική Σχολή είναι Ανώτατο Εκπαιδευτικό Ίδρυμα. που ανήκει στις Σχολές Επιστημών Υγείας (Σ.Ε.Υ.), μαζί με τις Ιατρικές, Κτηνιατρικές, Φαρμακευτικές και Νοσηλευτικές Σχολές. Στόχος της είναι η εκπαίδευση Οδοντιάτρων που είτε θα στελεχώσουν το Δημόσια Υγεία, είτε θα δράσουν στον ιδιωτικό τομέα. Στην Ελλάδα τμήματα Οδοντιατρικής λειτουργούν στην Αθήνα (ΕΚΠΑ) και στη Θεσσαλονίκη (ΑΠΘ) και η διάρκεια φοίτησης σε αυτά είναι πενταετής.
Ζακ Ρογκ

Ο Κόμης Ζακ Ρογκ ("Jacques Rogge", γενν. 2 Μαΐου 1942) είναι Βέλγος ορθοπεδικός, που διετέλεσε πρόεδρος της ΔΟΕ από το 2001 ως το 2013.

Γεννήθηκε στη Γάνδη του Βελγίου στις 2 Μαΐου 1942. Είναι ορθοπεδικός. Ήταν πρόεδρος της Βελγικής Ολυμπιακής Επιτροπής την περίοδο 1989-1992. Στις 16 Ιουλίου 2001 έγινε ο 8ος πρόεδρος της Διεθνούς Ολυμπιακής Επιτροπής. Επανεξελέγη για άλλα 4 χρόνια με 88 ψήφους υπέρ επί 92 ψηφισάντων, στις 9 Οκτωβρίου 2009. Στις 10 Σεπτεμβρίου 2013 τον διαδέχθηκε στην προεδρία της ΔΟΕ ο Γερμανός Τόμας Μπαχ.
Ταχύτητα διαφυγής

Ταχύτητα διαφυγής ("αγγλικά": escape velocity) χαρακτηρίζεται οποιαδήποτε ταχύτητα που υπερνικά ενάντια δράση. Ειδικότερα στην Αστρονομία, Αστροναυτική και Κοσμογραφία ως "ταχύτητα διαφυγής" χαρακτηρίζεται η ελάχιστη αρχική ταχύτητα που θα πρέπει να αναπτύξει ένα σώμα (π.χ. ένας πύραυλος) προκειμένου να υπερνικήσει τη βαρυτική έλξη που υφίσταται αυτό στην επιφάνεια ενός ουρανίου σώματος. Για να διαφύγει από τη βαρύτητα ενός ουράνιου σώματος ένας πύραυλος πρέπει να έχει κινητική ενέργεια που να ξεπερνά την δυναμική του ενέργεια στο βαρυτικό πεδίο του ουράνιου σώματος.

Σε κάθε ουράνιο σώμα παρατηρείται διαφορετική ένταση βαρύτητας, συνεπώς διαφορετική είναι και η ταχύτητα διαφυγής η οποία μειώνεται υψομετρικά από την επιφάνειά του. Όσο πιο μακριά βρίσκονται τα κέντρα των μαζών δύο σωμάτων, τόσο μικρότερη είναι η ταχύτητα διαφυγής του ενός ως προς το άλλο.

Η ταχύτητα διαφυγής δίνεται από την ακόλουθη σχέση:

: formula_1

όπου "vesc" η ταχύτητα διαφυγής, "G" η παγκόσμια σταθερά της βαρύτητας, "Μ" η μάζα του σφαιρικού σώματος (το οποίο υποτίθεται σφαιρικά συμμετρικό) και "R" η ακτίνα του. Είναι αξιοσημείωτο ότι η ταχύτητα αυτή είναι "ανεξάρτητη" της μάζας του σώματος που χρειάζεται να αποκτήσει την παραπάνω ταχύτητα ώστε να διαφύγει από τη βαρυτική έλξη ενός σφαιρικού σώματος, γεγονός το οποίο οφείλεται εξ' ολοκλήρου στην ιδιαίτερη φύση της βαρύτητας.

Η ταχύτητα διαφυγής στην επιφάνεια της Γης, μη λαμβάνοντας υπόψη την αντίσταση της ατμοσφαίρας, είναι ≈11.2 km/s (χλμ./δευτερόλεπτο), στη Σελήνη ≈2.4 km/s και στον Ήλιο ≈617.5 km/s. Οι αριθμοί αυτοί ισχύουν υποθέτοντας ότι τα προηγούμενα ουράνια σώματα είναι τέλειες σφαίρες.

Η ταχύτητα διαφυγής ελαττώνεται όσο απομακρύνεται το ένα σώμα από το άλλο. Αν το μικρότερο σώμα αναπτύξει ταχύτητα μικρότερη της ταχύτητας διαφυγής, τότε αυτό δεν πρόκειται να εγκαταλείψει το μεγαλύτερο. Συνεπώς, ένα αντικείμενο που εκτοξεύεται από την επιφάνεια της Γης με αρχική ταχύτητα μικρότερη της ταχύτητας διαφυγής δεν θα εγκαταλείψει ποτέ την βαρυτική έλξη της Γης. Στην πραγματικότητα η απαιτούμενη ταχύτητα είναι ακόμα μεγαλύτερη από την ταχύτητα διαφυγής, καθώς στο αντικείμενο θα ασκηθούν και δυνάμεις τριβής λόγω της ατμόσφαιρας της Γης.
Δώρος Λοΐζου

Ο Δώρος Λοΐζου (23 Φεβρουαρίου 1944 - 30 Αυγούστου 1974) ήταν Κύπριος ποιητής και πολιτικός. Σκοτώθηκε τον Αύγουστο του 1974 στη Λευκωσία από ένοπλους της ΕΟΚΑ Β'.
Σίκαλη

Η Σίκαλη είναι Αγγειόσπερμο, μονοκότυλο φυτό που ανήκει στην οικογένεια των Ποοειδών (Poaceae) ή Αγρωστωδών (Gramineae). Είναι μονοετές, ποώδες φυτό με καταγωγή από τη νοτιανατολική Ευρώπη και την Ασία και το πιο σημαντικό είδος του η Σίκαλις η σιτηρά Secale cereale καλλιεργείται σήμερα ως σιτηρό για τον καρπό του. Οι πρώτες καλλιέργειες σίκαλης άρχισαν στην Ασία και στις νοτιοδυτικές περιοχές το 6500 π.Χ. Στη συνέχεια έφτασε στα Βαλκάνια και στην υπόλοιπη Ευρώπη.
Νατάλια Μπάρμπου

H Νατάλια Μπάρμπου ("Natalia Barbu", 22 Αυγούστου 1979) είναι Μολδαβή τραγουδίστρια. Εκπροσώπησε τη Μολδαβία στη Eurovision 2007 με το τραγούδι "Fight", το οποίο προκρίθηκε στον τελικό, όπου πήρε τη 10η θέση.
Ρεάλ Μούρθια

Η Ρεάλ Μούρθια (ισπανικά: "Real Murcia") είναι ποδοσφαιρικός σύλλογος που εδρεύει στην πόλη Μούρθια της Ισπανίας. Σήμερα (2012) αγωνίζεται στη Σεγούντα Ντιβιζιόν. Το γήπεδό της είναι το Εστάδιο Νουέβα Κοντομίνα χωρητικότητας 33.054 θεατών.
Τζιοβάννι Λαγιόλο

Ο Καρδινάλιος Τζιοβάννι Λαγιόλο ("Giovanni Lajolo", 3 Ιανουαρίου 1935 - ...) ήταν ο Κυβερνήτης της Πόλης του Βατικανού και Πρόεδρος της Παπικής Επιτροπής για την Πόλη του Βατικανού από το 2006 ως το 2011.
Μαρτίνιο Ντάφα Καμπί

Ο Μαρτίνιο Ντάφα Καμπί ("Martinho Ndafa Kabi", 17 Σεπτεμβρίου 1957]]-) είναι πολιτικός από τη Γουινέα Μπισσάου, που υπηρέτησε ως 16ος πρωθυπουργός της χώρας.
Σερζ Σαρκισιάν

Ο Σερζ Σαρκισιάν (, 30 Ιουνίου 1954-) είναι Αρμένιος πολιτικός, τρίτος Πρόεδρος της Αρμενίας και δυο φορές πρωθυπουργός της Αρμενίας. Κέρδισε τις προεδρικές εκλογές το Φεβρουάριο του 2008 με το Ρεπουμπλικανικό Κόμμα, στο οποίο υπηρετεί ως ηγέτης, και ανέλαβε την διακυβέρνηση τον Απρίλιο του 2008. Στις 18 Φεβρουαρίου 2013, επανεξελέγη Πρόεδρος της Αρμενίας και εξέτισε όλη την θητεία.

Παρά την δέσμευσή του το 2014 να μην ξαναθέσει υποψηφιότητα για πρωθυπουργός, ενώ τάχθηκε υπέρ μιας τροποποίησης του Συντάγματος που θα επέτρεπε κάτι τέτοιο, ο Σαρκισιάν εκλέχθηκε και πάλι πρωθυπουργός της Αρμενίας τον Απρίλιο του 2018, μια εκλογή που η αντιπολίτευση χαρακτήρισε ως «πραξικόπημα δύναμης». Έξι μέρες μετά την ανάληψη των καθηκόντων του, ο Σαρκισιάν παραιτήθηκε αφού ακολούθησαν μιας μεγάλης κλίμακας διαμαρτυρίες. Ο Σαρκισιάν εξακολουθεί να είναι ηγέτης του ρεπουμπλικανικού κόμματος, το οποίο κατέχει την πλειοψηφία στην εθνοσυνέλευση της Αρμενίας.
Αλμάζμπεκ Αταμπάγιεφ

Ο Αλμάζμπεκ Αταμπάγιεφ ("Almazbek Sharshenovich Atambayev, Атамбаев Алмазбек Шаршенович", γενν. στις 17 Σεπτεμβρίου 1956) ήταν ο Πρόεδρος της Κιργιζίας από το 2011 έως το 2017. Υπηρέτησε επίσης ως 12ος Πρωθυπουργός, ο πρώτος πρωθυπουργός προερχόμενος από την αντιπολίτευση για χώρα της Κεντρικής Ασίας. Μέλος και από το 1999 ηγέτης του Σοσιαλδημοκρατικού Κόμματος της Κιργιζίας, ο Αταμπάγιεφ έγινε για πρώτη φορά πρωθυπουργός στις 29 Μαρτίου του 2007 και υπηρέτησε ως τις 28 Νοεμβρίου 2007. Το 2010, έπειτα από τις ταραχές που οδήγησαν στην πτώση του καθεστώτος Μπακίγιεφ, επανήλθε στην πρωθυπουργία και υπηρέτησε στο αξίωμα ως τις 23 Σεπτεμβρίου 2011.
Φαχρουντίν Αχμέτ

Ο Φαχρουντίν Αχμέτ (στα μπανγκλαντεσιανά ড. ফখরুদ্দীন আহমেদ, "Fokhruddin Ahmed") είναι οικονομολόγος και πρώην Διοικητής της Τράπεζας του Μπανγκλαντές. Διορίστηκε προσωρινά ανώτερος σύμβουλος (Πρωθυπουργός) της κυβέρνησης στις 12 Ιανουαρίου 2007, έπειτα από τα χαοτικά γεγονότα της περιόδου εκείνης, που οδήγησαν στην αναβολή των βουλευτικών εκλογών. Μεταξύ άλλων, καταπολέμησε τη διαφθορά στη χώρα του και δε δίστασε να συλλάβει και το γιο της πρώην Πρωθυπουργού, Χαλέντα Ζία.
Νουρί αλ Μαλίκι

Ο Νουρί αλ Μαλίκι (1950-) (αραβικά: نوري كامل محمّد حسن المالكي) είναι Ιρακινός πολιτικός. Σιίτης Μουσουλμάνος στο θρήσκευμα, έγινε πρωθυπουργός του Ιράκ το Μάιο του 2006 μέχρι τον Σεπτέμβριο του 2014.
Ζέιν Ουλντ Ζεϊντάν

Ο Ζέιν Ουλντ Ζεϊντάν ("Zeine Ould Zeidane", 1966) είναι Μαυριτανός οικονομολόγος και πολιτικός, πρωθυπουργός της Μαυριτανίας από το 2007 ως το 2008.
Αλί Μοχάμεντ Μουτζαγουάρ

Ο Αλί Μοχάμεντ Μουτζαγουάρ ("Ali Mohammed Mujur") είναι πολιτικός από την Υεμένη και πρωθυπουργός της χώρας από το 2007 ως τις 10 Δεκεμβρίου 2011.
Μίθρας

Ο Μίθρας ήταν ο κεντρικός θεός του μιθραϊσμού, μιας συγκρητικής ελληνιστικής και ρωμαϊκής μυστηριακής λατρείας η οποία αναπτύχθηκε στην ανατολική Μεσόγειο κατά τον 2ο και 1ο αιώνα π.Χ. Ο μιθραϊσμός ασκούταν στην Ρωμαϊκή Αυτοκρατορία από τον 1ο αιώνα π.Χ. έως τον 5ο αιώνα μ.Χ.

Ο Μίθρας ήταν περσικός θεός του φωτός και της σοφίας και η προέλευσή του ανάγεται σε μια αρχαιότερη βεδική θεότητα. Στην Αβέστα, τα ιερά ζωροαστρικά συγγράμματα, ο Μίθρας παρουσιάζεται ως «ο αγαθοεργός» ("γιαζάτα"), «ο Σωτήρας», το πνεύμα του καλού, ο υπερασπιστής και φύλακας της "άσα" —της αλήθειας και της τάξης— και ο άρχοντας του κόσμου, στον οποίο «"ο Αχούρα Μάζδα (Ωρομάσδης) ανέθεσε την εποπτεία του κόσμου"». Θεωρούνταν ότι είχε σφάξει τον θεϊκό ή κοσμικό ταύρο, το αίμα του οποίου συντηρούσε όλα τα πλάσματα και παρείχε σωτηρία στους ανθρώπους. Επίσης, θεωρούνταν μεσίτης μεταξύ του ουρανού και των ανθρώπων στη γη και εγγυητής των συμβολαίων.

Ο Μίθρας με [[Άλως (θρησκευτική τέχνη)|άλω]] γύρω από το κεφάλι του.<br>

Μετά από την κατάληψη της Ασσυρίας τον 7ο αιώνα π.Χ και της Βαβυλωνίας τον 6ο αιώνα π.Χ, ο Μίθρας ταυτίστηκε με τον θεό του Ήλιου και η λατρεία του Ήλιου αποδιδόταν πλέον σε εκείνον. Πέρα από την Ανατολία, οι Έλληνες της Μικράς Ασίας συνέβαλαν στη διάδοση της λατρείας του Μίθρα καθώς τον ταύτιζαν με τον αρχαϊκό ελληνικό θεό Ήλιο. Στη Ρώμη έφτασε γύρω στο 68 π.Χ από Κιλίκιους πειρατές που έφερε ως αιχμαλώτους ο Πομπήιος ο Μέγας. Κατά την πρώιμη περίοδο της Ρωμαϊκής αυτοκρατορίας, επεκτάθηκε ταχύτατα σε όλη την Ιταλία και τις Ρωμαϊκές επαρχίες, και ταυτίστηκε με τον «Αήττητο Ήλιο» ("Σολ Ινβίκτους", λατ. Sol Invictus]]").

Εκείνη την περίοδο, η δυναμική της λατρείας του ανταγωνιζόταν εκείνη του χριστιανισμού, αν και στην πραγματικότητα εμφάνιζε αρκετές ομοιότητες με τον Χριστιανισμό. Ο φόνος του ταύρου (ταυροκτονία), ο οποίος αποτελεί συχνό θέμα στα μιθραϊκά μνημεία, αποτελούσε επίσημη θυσία στις λατρευτικές τελετές.
Τζαλάλ Ταλαμπανί

Ο Τζαλάλ Ταλαμπανί (1933-2017) ήταν πολιτικός, που υπηρέτησε ως πρόεδρος του Ιράκ από το 2005 ως το 2014. Ήταν Σουνίτης Μουσουλμάνος στο θρήσκευμα και ανήκε στο κόμμα Πατριωτική Ένωση του Κουρδιστάν. Ήταν παντρεμένος με την Χίρο Ιμπραχίμ Αχμέτ.
Παραμάνγκα Ερνέστ Γιονλί

thumb|Ο Γιονλί παραδίδοντας τα διαπιστευτήριά του στον Αμερικανό πρόεδρο Τζορτζ Γ. Μπους το 2008
Ο Παραμάνγκα Ερνέστ Γιονλί ("Paramanga Ernest Yonli", 31 Δεκεμβρίου 1956-) είναι πολιτικός από την Μπουρκίνα Φάσο. Υπηρέτησε στην πρωθυπουργία της αφρικανικής χώρας από το 2000 ως το 2007 και πρεσβευτής της Μπουρκίνα Φάσο στις ΗΠΑ από το 2008 ως το 2011.
Χαν Ντουκ-Σου

Ο Χαν Ντουκ-σου ("한덕수", 18 Ιουνίου 1949) είναι Νοτιοκορεάτης πολιτικός. Ήταν ο 51ος πρωθυπουργός της Νότιας Κορέας, από το 2007 ως το 2008.

Γεννήθηκε το 1949. Ο Χαν Ντουκ-σου υπηρέτησε στο Υπουργείο Οικονομικών και κατόπιν διετέλεσε προσωρινός Πρωθυπουργός από τις 14 Μαρτίου 2006 μέχρι τις 9 Απριλίου 2006. Έγινε ξανά Πρωθυπουργός στις 9 Μαρτίου 2007 και ο διορισμός του εγκρίθηκε από το Κοινοβούλιο στις 2 Απριλίου του ιδίου έτους. 

Έπειτα από τη νίκη του Λι Μιουνγκ-μπακ στις προεδρικές εκλογές του Δεκεμβρίου του 2007, ο Λι διόρισε Πρωθυπουργό το Χαν Σέουνγκ-σου στα τέλη Ιανουαρίου του 2008. Ο διορισμός του Χαν Σέουνγκ-σου εγκρίθηκε από την Εθνοσυνέλευση στις 29 Φεβρουαρίου του 2008, με 270 ψήφους υπέρ και 94 κατά. Έτσι, ο Χαν διαδέχθηκε στην πρωθυπουργία τον Χαν Ντουκ-Σου.
Αλέξης Αλεξούδης

Ο Αλέξης Αλεξούδης (20 Ιουνίου 1972) είναι Έλληνας πρώην ποδοσφαιριστής.
Κουφονήσια

Τα Κουφονήσια αποτελούνται από δύο νησίδες, το Άνω και Κάτω Κουφονήσι. Ανήκουν στο σύμπλεγμα των Μικρών Ανατολικών Κυκλάδων. Χωρίζονται μεταξύ τους από ένα στενό πορθμό πλάτους 200 μ. Γεωγραφικά, τα συναντά κανείς 3 ν.μ. νοτιοανατολικά της Νάξου και δυτικά της Αμοργού. Ανήκουν στην ομώνυμη κοινότητα, η οποία περιλαμβάνει εκτός από τα δύο Κουφονήσια και το νησί Κέρος, καθώς και αρκετές μικρότερες νησίδες γύρω από τα κύρια νησιά. Η Κέρος που είναι αναπόσπαστα συνδεδεμένη με το όνομα τους, είναι ένα μικρό ακατοίκητο νησί, 15,2 τ.χλμ., που όμως φιλοξενεί σημαντικά ευρήματα του κυκλαδικού πολιτισμού.
MTV

Το MTV (Music Television) είναι ένα αμερικανικό δίκτυο της καλωδιακής τηλεόρασης με έδρα τη Νέα Υόρκη. Εγκαινίασε την λειτουργία του το 1981 παίζοντας μουσικά βίντεο (βιντεοκλίπ). Το πρώτο μουσικό βίντεο που μετέδωσε ήταν το τραγούδι των Buggles με τον τίτλο Video killed the radio star, ένα μουσικό κομμάτι του 1979. Στην Ευρώπη ξεκίνησε να μεταδίδεται την 1 Αυγούστου 1987. Σήμερα, έχει πολλές εκδοχές και μεταδίδει μία ποικιλία ψυχαγωγικών προγραμμάτων που απευθύνονται κυρίως σε εφήβους και σε νεαρούς ενήλικες.
Αντρέ Λε Νοτρ

Ο Αντρέ Λε Νοτρ (André Le Nostre, 12 Μαρτίου 1613 – 15 Σεπτεμβρίου 1700) ήταν ο επίσημος κηπουρός του βασιλιά Λουδοβίκου ΙΔ΄ από το 1645 ως το 1700 και είχε ως βασικότερο και πιο σημαντικό καθήκον να δημιουργήσει τη φυτοκάλυψη τους κήπους και τα πάρκα του ανακτόρου των Βερσαλλιών.

Κατηγορία:Γάλλοι
Νόρμαν Βίνσεντ Πήιλ

Ο Νόρμαν Βίνσεντ Πήιλ (αγγλ. Norman Vincent Peale, 31 Μαΐου 1898 - 24 Δεκεμβρίου 1993) γεννήθηκε στο Μπόουερσβιλ των Ηνωμένων Πολιτειών και ήταν συγγραφέας, συντάκτης σε εφημερίδες, διοργανωτής ραδιοφωνικών και τηλεοπτικών εκπομπών και εκδότης του περιοδικού "Guideposts".

Ο Πήιλ υπήρξε πρόεδρος του Αμερικανικού Ιδρύματος Θρησκείας και Ψυχιατρικής, ενός εθνικού οργανισμού που δραστηριοποιείται στο χώρο της ψυχικής υγείας.
Κατάπλους

thumb|right|280px|Αφιξοαναχώρηση στο λιμάνι του Πειραιά

Κατάπλους (arrival) ονομάζεται γενικά η άφιξη πλοίου σε ένα λιμένα. Για τα πλοία που εκτελούν κυκλικά ταξίδια επιβατηγά πλοία, κρουαζιερόπλοια, φορτηγά συγκεκριμένων γραμμών (λάινερς) κλπ, ο όρος κατάπλους αφορά κυρίως τον τερματικό λιμένα που συνήθως είναι ο λιμένας απόπλου χαρακτηριζόμενοι έτσι οι ενδιάμεσοι κατάπλοι ως "προσεγγίσεις".

Ο χρόνος κατάπλου διαφέρει από τύπο σε τύπο πλοίου που για μεν τα επιβατηγά πλοία είναι ο χρόνος έναρξης της αποεπιβίβασης ή της φορτοεκφόρτωσης οχημάτων, για δε τα κρουαζιερόπλοια και φορτηγά πλοία μπορεί να είναι και ο χρόνος άφιξης στον προλιμένα χώρο ή στο αγκυροβόλιο (ράδα) "εν αναμονή" πλοηγού, ιδιαίτερα τα καταπλέοντα από εξωτερικό. Για τα πλοία αυτά, που προέρχονται από το εξωτερικό, χορηγείται ειδική τελωνειακή άδεια που ονομάζεται "σιπς κλήρανς" (ship's clearence inwards), η οποία εκδίδεται από την οικεία τελωνειακή Αρχή, βάσει δηλωτικού του πλοίου (entry inwards), περί του μεταφερόμενου φορτίου και ειδικά του προς εκφόρτωση φορτίου ή δηλωτικού κενού φορτίου. Η άδεια αυτή καθώς και εκείνη της ελευθεροκοινωνίας καταχωρούνται στο τηρούμενο βιβλίο κατάπλων (arrivals book) από την οικεία αρμόδια Λιμενική Αρχή. Σε πολλά ναυλοσύμφωνα ως χρόνος κατάπλου χαρακτηρίζεται ο χρόνος έκδοσης - χορήγησης της άδειας ελευθεροκοινωνίας.

Κατά τον κατάπλου ή αμέσως μετά, μικρότερων σκαφών όπως θαλαμηγοί, αλιευτικά κ.λπ. απαραίτητη είναι η προσκόμιση των ναυτιλιακών εγγράφων στην οικεία Λιμενική Αρχή για θεώρησή τους.
Ελληνική Γερουσία

Η Ελληνική Γερουσία ήταν νομοθετικό όργανο των Ελλήνων το 1829, μεταξύ 1844 και 1864 και μεταξύ 1927 και 1935. Το όνομα Γερουσία είχαν επίσης τρία διαφορετικά όργανα, εκλεγμένα από τις τοπικές διοικήσεις που σχηματίστηκαν το 1821.
Ευρωμπάσκετ 1957

Το 10o τουρνουά του ευρωπαϊκού πρωταθλήματος καλαθοσφαίρισης ανδρών του 1957 (γνωστό και ως Ευρωμπάσκετ 1957) διοργανώθηκε από τη FIBA Europe. Συμμετείχαν δέκα εφτά εθνικές ομάδες. Το τουρνουά διοργάνωσε η Βουλγαρία και έλαβε χώρα στη Σόφια, κατά το διάστημα από τις 20 Ιουνίου ως τις 30 Ιουνίου.

Το τουρνουά έγινε και αυτό σε ανοιχτό στάδιο, με τους παίχτες πολλές φορές να γίνονται έρμαια στις διαθέσεις του καιρού. Οι μεγάλες κόντρες έγιναν μεταξύ των Σοβιετικών του Βαλντμάνις, Ζούμπκοφ, Μούιζνιεκς -που ήθελαν να αποδείξουν μετά το προηγούμενο στραπάτσο ότι είναι μακράν οι καλύτεροι- των τρίτων Τσεχοσλοβάκων του MVP Μπάουμρουκ, των τέταρτων Ούγγρων και των δεύτερων Βούλγαρων. Τον αγώνα μεταξύ της οικοδέσποινας χώρας και της "Ρώσικης αρκούδας", που κατέκτησε αήττητη τον τίτλο και επικράτησε με 60-57, παρακολούθησαν 48.000 θεατές. Ήταν ένας άτυπος τελικός, αφού το σύστημα ήταν με βαθμολογία και δεν προβλέπονταν νοκ-άουτ παιχνίδια. Το πιο δραματικό παιχνίδι του τουρνουά ήταν το Βουλγαρία-Τσεχοσλοβακία 82-80, όπου 1 λεπτό πριν την λήξη το σκόρ ήταν 73-80.
Ρώσοι

Η ονομασία Ρώσοι έχει διπλή σημασία, εθνική και πολιτική (βλ. ενότητα Εθνωνύμιο). Οι Ρώσοι ("ρωσ. русские, ρούσκιε") είναι ένας σλαβικός λαός με κοιτίδα την Ανατολική Ευρώπη. Μιλούν τη ρωσική, που ανήκει στις ινδοευρωπαϊκές γλώσσες. Η πλειοψηφία τους είναι χριστιανοί ορθόδοξοι. Οι περισσότεροι ζουν στη Ρωσία (115.889.107 - απογραφή 2002), ενώ αξιοσημείωτες μειονότητες υπάρχουν σε άλλα πρώην Σοβιετικά κράτη όπως η Λευκορωσία, το Καζακστάν, η Ουκρανία και τα Βαλτικά κράτη. Μια μεγάλη Ρωσική διασπορά υπάρχει επίσης σε όλο τον κόσμο, με αξιόλογους αριθμούς στις Ηνωμένες Πολιτείες, τη Γερμανία, το Ισραήλ και τον Καναδά. Οι Ρώσοι είναι η πολυπληθέστερη εθνική ομάδα στην Ευρώπη.

Οι Ρώσοι μοιράζονται πολλά πολιτιστικά χαρακτηριστικά με τους υπόλοιπους Ανατολικούς Σλαβικούς, συγκεκριμένα τους Λευκορώσους και τους Ουκρανούς, καθώς και με τους Ανατολικούς νότιους Σλάβους όπως τους Βούλγαρους, τους Σλαβομακεδόνες, τους Μαυροβούνιους και τους Σέρβους. Είναι κατά κύριο λόγο ορθόδοξοι χριστιανοί στη θρησκεία. Η ρωσική γλώσσα είναι επίσημη στη Ρωσία, τη Λευκορωσία, το Καζακστάν, το Κιργιζιστάν και το Τατζικιστάν, και ομιλείται επίσης ως δευτερεύουσα γλώσσα σε πολλά πρώην σοβιετικά κράτη.
Αριστείδης Λούβαρης

Ο Αριστείδης Λούβαρης (1913 - 13 Ιανουαρίου 2009) ήταν Έλληνας ποδοσφαιριστής, βασικός τερματοφύλακας του Ολυμπιακού την δεκαετία του 1940.
Beriev Be-8

Το Beriev Be-8 (Κωδική Ονομασία NATO: Mole) ήταν ένα αμφίβιο επιβατικό αεροσκάφος, Ρωσικής σχεδίασης και κατασκευής. Κατασκευάστηκε το 1947 και είχε παρόμοια στοιχεία με το Be-4, αν και μεγαλύτερο και βαρύτερο. Ήταν ένα μονοκινητήριο αεροσκάφος με την πτέρυγα τοποθετημένη σε ένα λεπτό πυλώνα και κοντούς πλωτήρες. Συγκριτικά με το Be-4 το Be-8 ήταν εξοπλισμένο με ανασυρόμενο σύστημα προσγείωσης ενώ το πιλοτήριο και η καμπίνα των επιβατών θερμαίνονταν. Το Be-8 σχεδιάστηκε ως πολιτικό αεροσκάφος και για το λόγο αυτό δεν έφερε οπλισμό. Η πρώτη πτήση έγινε στις 8 Δεκεμβρίου 1947 όπου επέδειξε τα καλά χαρακτηριστικά του. Κατασκευάστηκαν 2 πρωτότυπα, ένα εκ των οποίων επιδείχθηκε στην Σοβιετική μέρα αεροπορίας του 1951 στο Τουσίνο.
Τύμφη

Η Τύμφη (2.497 μ.) είναι βουνό της Ηπείρου στην επαρχία του Ζαγορίου, λεγόμενο κοινώς «Γκαμήλα» ή και «Βουνά του Παπίγκου». Ο Στράβων (Βιβλίο Ζ κεφ.6) την αναφέρει ως "όρος της Παραυαίας" ή "Παρωραίας".

Ο ορεινός όγκος της Τύμφης είναι σχεδόν άδενδρος και ως επί το πλείστον απόκρημνος ιδίως στις βόρειες και νοτιοδυτικές προσβάσεις του. Υψώνεται μεταξύ του ποταμού Αώου και του παραποτάμου του Βοϊδομάτη. Αποτελούσε και αποτελεί το καλύτερο θέρετρο των νομάδων κτηνοτρόφων της περιοχής.Οι υψηλότερες κορυφές της Τύμφης είναι η Γκαμήλα 2.497 μ., η Γκούρα 2.467 μ., η Αστράκα 2.432 μ., και ακολουθούν ο Άβαλος, η Ραδόβολη, ο Πλόσκος, ο Λαγαρής, ο Αϊλιάς κ.ά. Στα οροπέδια της Τύμφης υπάρχουν πολλές γραφικές αλπικές λίμνες με πλούσιους θρύλους και παραδόσεις, με γνωστότερη τη Δρακόλιμνη. Η μεγαλύτερη εξ αυτών, η Ριζίνα, απέχει περίπου 4 ώρες πεζοπορία από το Βραδέτο. Οι νοτιοδυτικές πλαγιές της Τύμφης καταλήγουν στο «"Φαράγγι του Βίκου"». Η ανάβαση στις κορυφές γίνεται από το Βραδέτο μετά από 7ωρη πορεία αλλά και από το Μικρό Πάπιγκο με 3ωρη πορεία ως το καταφύγιο της Αστράκας και με βάση αυτό στις κορυφές Γκαμήλα, Πλόσκο, Αστράκα κ.ά.
Απουλία

Η Απουλία (ιταλ. "Puglia") είναι μία από τις 20 Περιφέρειες της Ιταλίας στην νότια Ιταλία (ιταλ. παρ. "Mezzogiorno"), βρέχεται από την Αδριατική Θάλασσα στα ανατολικά, το Ιόνιο Πέλαγος στα νοτιοανατολικά, το Στενό του Οτράντο και τον Κόλπο του Τάραντα στα νότια. Η Περιφέρεια της Απουλίας έχει έκταση 19.345 τετραγωνικά χιλιόμετρα και πληθυσμό 4.000.000 κατοίκους. Η Απουλία συνορεύει με την Περιφέρεια του Μολίζε στα βόρεια, με την Περιφέρεια της Καμπανίας στα δυτικά και με την Περιφέρεια της Μπαζιλικάτα στα νοτιοδυτικά. Αντικρίζει πέρα από την Αδριατική και το Ιόνιο Πέλαγος την Αλβανία, την Βοσνία και Ερζεγοβίνη, την Κροατία, την Ελλάδα και το Μαυροβούνιο, η πρωτεύουσα της περιφέρειας είναι το Μπάρι.
Νικόδημος ο Αγιορείτης

Ο Άγιος Νικόδημος ο Αγιορείτης (6 Ιουνίου 1749 - 14 Ιουλίου 1809) είναι άγιος της Ορθόδοξης Εκκλησίας και υπήρξε από τις σημαντικότερες ασκητικές μορφές της σύγχρονης ορθόδοξης χριστιανικής πίστης. Το κατά κόσμον όνομά του ήταν Νικόλαος Καλλιβούρτσης. Θεωρείται ως μια από τις ηγετικές μορφές της κίνησης των Κολλυβάδων Πατέρων, μαζί με τους αγίους Μακάριο Νοταρά και Αθανάσιο Πάριο. Η συνεισφορά του υπήρξε πολύπλευρη και αφορούσε ποιμαντικό και συγγραφικό έργο, ενώ είναι και ο συγγραφέας του Πηδαλίου, της Φιλοκαλίας και του Ευεργετινού.
Νικολά-Λουί ντε Λακάιγ

Ο Αββάς Νικολά-Λουί ντε Λακάιγ ("Nicolas Louis de Lacaille") (15 Μαρτίου 1713 – 21 Μαρτίου 1762) ήταν Γάλλος αστρονόμος.

Είναι γνωστός για τον κατάλογό του των νότιων αστέρων, τον "Coelum Australe Stelliferum", με σχεδόν 10.000 αστέρες και 42 «νεφελοειδή» σώματα, που δημοσιεύθηκε μετά τον θάνατό του, το 1763. Ο Λακάιγ εισήγαγε 14 νέους αστερισμούς που έχουν γίνει επίσημα αποδεκτοί από την αστρονομική κοινότητα. Επίσης υπολόγισε ένα πίνακα εκλείψεων για 1800 χρόνια.
Μάικλ Φλάτλεϊ

O Μάικλ Φλάτλεϊ ("Michael Ryan Flatley", 16 Ιουλίου 1958) είναι Αμερικανός χορευτής και δημιουργός των μιούζικαλ "Lord of the Dance", "Riverdance", "Feet of Flames" και "Celtic Tiger".
Νίκος Σταυρόπουλος

Ο Νίκος Σταυρόπουλος είναι Έλληνας πρώην καλαθοσφαιριστής και τωρινός τεχνικός διευθυντής της ΚΑΕ ΠΑΟΚ, γεννημένος στις 17 Ιουνίου 1959.
Γκλίνις Μπάρμπερ

Η Γκλίνις Μπάρμπερ ("Glynis Barber-Brandon", πατρικό όνομα: "Glynis van der Riet", 25 Οκτωβρίου 1955) είναι Νοτιοαφρικανή ηθοποιός.
Ζέλικο Ρέμπρατσα

<br>

Ο Ζέλικο Ρέμπρατσα (σερβικά: "Жељко Ребрача", 9 Απριλίου 1972) είναι Σέρβος πρώην διεθνής καλαθοσφαιριστής. Με ύψος 2,13μ. αγωνιζόταν στην θέση του σέντερ. Έχει κατακτήσει δυο φορές την Ευρωλίγκα, ενώ αγωνίστηκε και για μια πενταετία στο ΝΒΑ. Υπήρξε μέλος του Παναθηναϊκού, κατακτώντας τρεις τίτλους.
Μαργαρίτα Μυτιληναίου

H Μαργαρίτα Μυτιληναίου (7 Ιουλίου 1968) είναι Ελληνίδα ραδιοφωνική παραγωγός. 

Γεννήθηκε στο Λονδίνο και είναι κόρη των ηθοποιών Στέφανου Ληναίου και Έλλης Φωτίου.

Έχει σπουδάσει αγγλική φιλολογία, ωστόσο από πριν ακόμα ολοκληρώσει τις σπουδές της, την "κέρδισε" το ραδιόφωνο. Έχει εργαστεί για πολλά χρόνια ως ραδιοφωνική παραγωγός στα ραδιόφωνα του ANT1 FM και του "Σκάι FM". Ιδιαίτερα δημοφιλής έγινε μέσα από τη συχνότητα του "Μελωδία FM". Διατέλεσε υπεύθυνη προγράμματος στον ραδιοφωνικό σταθμό "Δίεση FM", καθώς σύμβουλος προγράμματος και στο "Σκάι FM". Από το 2001 ως το 2010 υπήρξε Διευθύντρια Προγράμματος του Δεύτερου Προγράμματος της Ραδιοφωνίας της ΕΡΤ. Επιμελήθηκε το Φεστιβάλ Τραγουδιού Θεσσαλονίκης στον ημιτελικό του οποίου το 2005 υπήρξε συμπαρουσιάστρια, ενώ υπήρξε εκ των σχολιαστών της ΝΕΤ στην τελετή έναρξης των Ολυμπιακών αγώνων του Πεκίνου. Το 2013 επέστρεψε στο ραδιόφωνο συγκεκριμένα στο Μέντα fm από όπου και αποχώρησε το 2015 . Από τον Οκτώβρη του 2015 βρισκόταν στον αέρα του Βήμα fm καθημερινά 17:00-18:00 . Από το Φεβρουάριο του 2017 επιλέγει μουσικές στο διαδικτυακό ραδιόφωνο του www.joinradio.gr από Δευτέρα ως Πέμπτη 12:00 - 14:00
Κατσαβίδι

thumb|300px|Κατσαβίδια
Το κατσαβίδι είναι ένα εργαλείο για την τοποθέτηση ή αφαίρεση βιδών. Ένα χαρακτηριστικό κατσαβίδι αποτελείται από μια κυλινδρική λαβή και έναν μεταλλικό άξονα. Όπως πολλά εργαλεία, έτσι και το κατσαβίδι υπάρχει και σε ηλεκτροκίνητη μορφή, ενώ σε εγκαταστάσεις παραγωγής υπάρχουν και πνευματικά κατσαβίδια.

Εάν η βίδα και το κατσαβίδι δεν ταιριάζουν, η κεφαλή της βίδας πολλές φορές καταστρέφεται. Ειδικά κατσαβίδια και βίδες χρησιμοποιούνται πολλές φορές για να εμποδίζονται οι χρήστες να παρεμβαίνουν σε επισκευές συσκευών.Υπάρχουν κάποια είδη κατσαβιδιών, όπως το σταυροκατσάβιδο, που χρησιμοποιούνται μόνο για ορισμένου τύπου βίδες.
Ματιέ Κασσοβίτς

Ο Ματιέ Κασσοβίτς ("Mathieu Kassovitz", γενν. 3 Αυγούστου 1967) είναι Γάλλος σκηνοθέτης, σεναριογράφος και ηθοποιός. Γεννημένος στο Παρίσι στις 3 Αυγούστου 1967, ο Κασσοβίτς υπήρξε ένα από τα καλύτερα ανερχόμενα ταλέντα του σύγχρονου γαλλικού κινηματογράφου, με μεγαλύτερη επιτυχία του τη βραβευμένη ταινία του «Το Μίσος».
Βενσάν Κασέλ

Ο Βενσάν Κασέλ ("Vincent Cassel", πραγματικό όνομα: "Vincent Crochon", 23 Νοεμβρίου 1966) είναι Γάλλος ηθοποιός. Γεννημένος στο Παρίσι, είναι γιος του Γάλλου ηθοποιού Ζαν-Πιέρ Κασέλ και της δημοσιογράφου Σαμπίν Λιτίκ. Είναι κυρίως γνωστός για ρόλους σκληρών αντρών και έχει εμφανιστεί τόσο σε γαλλόφωνες, όσο και σε αγγλόφωνες ταινίες.
Μιχάλης Πιερής

Ο Μιχάλης Πιερής (1952) είναι Κύπριος συγγραφέας.
Μαίρη Λω

Η Μαίρη Λω Γιάκοβλεφ, η οποία γεννήθηκε ως Μαρία Μαντωνανάκη στο Παλαιό Φάληρο, είναι Ελληνίδα τραγουδίστρια του ελαφρού τραγουδιού.
Άλεξ Άκερ

O Άλεξ Άκερ ("Alex Maurice Acker", 21 Ιανουαρίου 1983) είναι Αμερικανός πρώην καλαθοσφαιριστής.
Κύκλος του Μπρόντγκαρ

Ο Κύκλος του Μπρόντγκαρ (Ring of Brodgar) είναι ένα νεολιθικό μνημείο και κύκλος μεγαλίθων που βρίσκεται στο νησί Μέινλαντ του συμπλέγματος νησιών Ορκάδες της Σκωτίας. Ο κύκλος βρίσκεται σε ένα μικρό ισθμό ανάμεσα στο Λοχ Στέννες και στο Λόχ Χάρραϊ. Το κέντρο του κύκλου δεν έχει ανασκαφεί ποτέ από τους αρχαιολόγους, ούτε έχει επιστημονικά χρονολογηθεί, πιστεύεται όμως ότι ο πέτρινος κύκλος κατασκευάστηκε γύρω στο 2500 π.Χ., γεγονός που το καθιστά συναφές με το μνημείο του Στόουνχεντζ και πολλά άλλα αρχαία μνημεία στα Βρετανικά Νησιά και την ηπειρωτική Ευρώπη.

Ο Κύκλος του Μπρόντγκαρ ανήκει στην κατηγορία μνημείων γνωστών ως henge(s), δηλαδή κυκλικές ή οβάλ σχήματος περιοχές με διακριτά χαρακτηριστικά τους το κυκλικό ανάχωμα και την τάφρο που το περιβάλλει. Ο κύκλος έχει διάμετρο 104 μέτρα και είναι από τους μεγαλύτερους που έχουν βρεθεί στην Μεγάλη Βρετανία. Αποτελείται από 60 πέτρες, από τις οποίες οι 27 βρίσκονται ακόμα όρθιες. Οι πέτρες είναι τοποθετημένες σε κυκλική τάφρο βάθους 3 μέτρων και πλάτους 9 μέτρων.

Παρόλο που η ακριβής χρήση του κύκλου του Μπρόντγκαρ δεν είναι γνωστή η εγγύτητά του με τους Λίθους του Στέννες και τον τύμβο Μέισοου, καθώς και το ότι η περιοχή γύρω από το μνημείο είναι γεμάτη από όρθιες πέτρες και κυκλικούς χώματινους τύμβους πάνω από προϊστορικούς τάφους, καθιστούν την περιοχή σημαντικό θρησκευτικό και πνευματικό τόπο. Ο Κύκλος του Μπρόντγκαρ μαζί με τα μνημεία γύρω από το Μέισοου, συμπεριλαμβανομένου και του Μπρε αποτελούν την Καρδιά του Νεολιθικού Όρκνεϊ και ανακηρύχθηκαν από την UNESCO ως Μνημεία Παγκόσμιας Κληρονομιάς το 1999.
Χένρι Ντόμερκαντ

Ο Χένρι Ντόμερκαντ ("Henry Domercant"), (Σικάγο, 30 Δεκεμβρίου 1980) είναι Αμερικανός, με βοσνιακή υπηκοότητα, πρώην διεθνής καλαθοσφαιριστής και νυν προπονητής καλαθοσφαίρισης. Έχει ύψος 1,96 μ., βάρος 86 κιλά και αγωνιζόταν ως σούτινγκ γκαρντ. Υπήρξε μέλος της Εθνικής ομάδας μπάσκετ της Βοσνίας. Σήμερα είναι στο τεχνικό επιτελείο των Σικάγο Μπουλς.
Βάλτερ Ντόρβιν Τιγκ

Ο Βάλτερ Ντόρβιν Τιγκ (Walter Dorwin Teague, 18 Δεκεμβρίου 1883 - 5 Δεκεμβρίου 1960) ήταν γνωστός βιομηχανικός σχεδιαστής του 20ού αιώνα. Μαζί με τον Ρέμον Λέβι και τον Henry Dreyfuss θεωρείται ένας από τους πρωτοπόρους του σχεδιασμού στις ΗΠΑ.
Ηλιόλουστος Έρωτας

Ηλιόλουστος Έρωτας ("Under the Tuscan Sun") είναι το όνομα μιας κινηματογραφικής κωμωδίας που κυκλοφόρησε στις αμερικανικές αίθουσες στις 20 Σεπτεμβρίου 2003. Πρωταγωνιστεί η Νταϊάν Λέιν, ενώ γράφτηκε και σκηνοθετήθηκε από την Όντρει Γουέλς. Το σενάριο αποτελεί διασκευή του αυτογραφικού μυθιστορήματος της Φράνσις Μέις.
Αλμπέρτο Σαβίνιο

O Αλμπέρτο Σαβίνιο (25 Αυγούστου 1891 — 6 Μαΐου 1952), ψευδώνυμο του Αντρέα ντε Κίρικο, ήταν Ιταλός συγγραφέας, ζωγράφος, συνθέτης και θεωρητικός της τέχνης, αδελφός του Τζόρτζιο ντε Κίρικο.
Λαμίσκος

Ο Λαμίσκος ήταν αρχαίος Έλληνας Πυθαγόρειος φιλόσοφος. Γεννήθηκε στον Τάραντα της Ιταλίας στις αρχές του 4ου αιώνα π.Χ. Ανήκε στον κύκλο του φιλοσόφου Αρχύτα και συνδεόταν με τον Πλάτωνα. Την εποχή που ο Πλάτων ήταν κρατούμενος του τυράννου των Συρακουσών Διονυσίου Α', ο Λαμίσκος κατάφερε να πείσει τον Διονύσιο να ελευθερώσει τον Αθηναίο φιλόσοφο και να τον αφήσει να επιστρέψει στην πατρίδα του.
Κατηγορία:Αρχαίοι Έλληνες φιλόσοφοι
Κατηγορία:Πυθαγόρειοι φιλόσοφοι
Κατηγορία:Αρχαίοι Ταραντίνοι
Ματθαίος Τρικούπης

Ο Ματθαίος Τρικούπης ήταν Έλληνας πλοίαρχος και πολιτικός.
Λακίνιο Άκρο

Ως Λακίνιο Άκρο (σήμερα : "Κάπο Κολόνα") ήταν γνωστό στην αρχαιότητα ακρωτήριο στην είσοδο του Κόλπου του Τάραντος, 7 μίλια νοτιοανατολικά του Κρότωνα και το ανατολικότερο σημείο της Καλαβρίας. Πήρε το όνομά του από το Λακίνιο, ήρωα της Ιαπυγίας. 

Σε αυτό υπήρχε ιερό της Λακινίας Ήρας, όπου ο Αννίβας αφιέρωσε επιγραφή για την εισβολή του στην Ιταλία. Από το Ηραίο αυτό σώζεται μία μόνο κολώνα ύψους 8,2 μέτρων, από την οποία προέρχεται και το ιταλικό σημερινό όνομα του ακρωτηρίου, Capo delle Colonne ή Nao (πρβλ. και την ονομασία «Κάβο-Κολώνες» για το Σούνιο).
Κατηγορία:Ακρωτήρια
Νικόλαος Καλογερόπουλος

Ο Νικόλαος Καλογερόπουλος (1851 - 7 Ιανουαρίου 1927) ήταν Έλληνας πολιτικός, ο οποίος διετέλεσε δύο φορές πρωθυπουργός, πολλές φορές υπουργός και βουλευτής.
Λιβέρης Ανδρίτσος

Ο Λιβέρης Ανδρίτσος (31 Δεκεμβρίου 1959) είναι Έλληνας πρώην διεθνής καλαθοσφαιριστής. Η θέση του ήταν φόργουορντ. Αποτελεί σημαντική φυσιογνωμία στην ιστορία του Παναθηναϊκού, ενώ, η πιο σημαντική στιγμή στην καριέρα του υπήρξε η κατάκτηση του Ευρωμπάσκετ του 1987.
Νίκος Λινάρδος

O Νίκος Λινάρδος είναι πρώην καλαθοσφαιριστής γεννημένος στις 26/8/1963, γιος του αθλητικογράφου και συγγραφέα Πέτρου Λινάρδου. Η θέση του ήταν φόργουορντ, με ύψος 2,02 μ.
Μιχάλης Ρωμανίδης

O Μιχάλης Ρωμανίδης είναι Έλληνας παλαίμαχος καλαθοσφαιριστής, γεννημένος στις 19 Ιουνίου 1966. Αγωνιζόταν στη θέση του φόργουορντ.